REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/26-17

14. februar 2017. godine

B e o g r a d

ZAPISNIK

19. SEDNICE ODBORA ZA FINANSIJE,

REPUBLIČKI BUDžET I KONTROLU TROŠENjA JAVNIH SREDSTAVA,

ODRŽANE 14.FEBRUARA 2017. GODINE

Sednica je počela u 8,10 časova.

Sednici je predsedavala dr Aleksandra Tomić, predsednik Odbora.

Sednici su prisustvovali članovi Odbora: Veroljub Arsić, Goran Kovačević, Olivera Pešić, Dušan Bajatović, Zoran Krasić, Milorad Mirčić, Milorad Mijatović, Momo Čolaković, Milan Lapčević, Vojislav Vujić i Zoltan Pek.

Sednici su prisustvovali zamenici članova Odbora: Zoran Bojanić (zamenik Nikole Jolovića), Slaviša Bulatović (zamenik Radmila Kostića) i Srbislav Filipović (zamenik Žike Gojkovića).

Sednici nisu prisustvovali članovi Odbora: Saša Radulović i Goran Ćirić, niti njihovi zamenici.

Sednici su, na poziv predsednika Odbora, prisustvovali i predstavnici Fiskalnog saveta: Vladimir Vučković, član Fiskalnog saveta, i Zlatiborka Andrejić, sekretar Fiskalnog saveta.

Na predlog predsednika Odbor je, većinom glasova (jedanaest „za“, tri člana Odbora nisu glasala), utvrdio sledeći

D n e v n i r e d :

1. Davanje saglasnosti na Predlog finansijskog plana Fiskalnog saveta za 2017. godinu, sa Predlogom kadrovskog plana Fiskalnog saveta za 2017. godinu (broj 400-3097/16 od 2. decembra 2016. godine);
2. Davanje saglasnosti na Predlog odluke o izmenama i dopunama Odluke o obrazovanju i radu Stručnih službi Fiskalnog saveta (broj 02-3588/16 od 23. decembra 2016. godine);
3. Davanje saglasnosti na Predlog pravilnika o unutrašnjem uređenju i sistematizaciji radnih mesta u Stručnim službama Fiskalnog saveta (broj 02-3586/16 od 23. decembra 2016. godine);
4. Davanje saglasnosti na Predlog poslovnika o izmenama i dopunama Poslovnika o radu Fiskalnog saveta (broj 02-3587/16 od 23. decembra 2016. godine).

Pre prelaska na rad po utvrđenom dnevnom redu Odbor je većinom glasova usvojio zapisnike sa 16, 17 . i 18. sednice Odbora.

Vladimir Vučković, član Fiskalnog saveta upoznao je članove i zamenike članova Odbora sa sadržinom predloženih akata.

U diskusiji su učestvovali Zoran Krasić, Milan Lapčević, dr Milorad Mijatović i Milorad Mirčić.

Odbor je, zatim, prešao na pojedinačno odlučivanje po tačkama dnevnog reda. Predloženi akti, po tačkama dnevnog reda, usvojeni su većinom glasova.

Sednica Odbora je zaključena u 8,55 časova.

Sednica je tonski snimana.

SEKRETAR PREDSEDNIK

Ljiljana Miletić Živković dr Aleksandra Tomić